
Vabaduse tn 5 kinnistu jagamine

1. Asjaolud ja menetluse käik

Vabaduse tn 5 katastriüksus, pindalaga 2779 m2 on maakatastris registreeritud 24.04.2000. a., katastritunnusega 51101:002:0032, sihtotstarbega ärimaa 100%.
Vastavalt  Tartu  Maakohtu  kinnistusosakonna  andmetele  on  Vabaduse tn 5 kinnistu (registriosa 284109) kaasomandis võrdsetes osades,  omanikud Virlaine OÜ (registrikood 12058625) ja OSAÜHING ALBALI (registrikood 12216840).
Virlaine OÜ ja OSAÜHING ALBALI juhatuse liige, Viktor Rõndin esitas 26.04.2019. a. Narva Linnavalitsusele avalduse, sooviga jagada vastavalt lisatud asendiplaanile ja jagamise skeemile Vabaduse tn 5 kinnisasi kaheks eraldi krundiks.  Krunt Pos.1 koormatakse jagamise skeemi kohaselt tee servituudiga juurdepääsuks krundile Pos.2 avalikult kasutatavalt Vabaduse tänavalt.
Kinnistu on hoonestatud peahoone (ehitisregistri kood 118002534) ja garaažiboksidega (ehitisregistri kood 118002535), ehitisregistris seisundiga kasutusel.

Kuna krundi jagamine ei ole seotud ehitusõiguse muutmisega, siis planeerimisseaduse § 125 kohaselt ei teki detailplaneeringu koostamise kohustustust.

Kruntide jagamisel moodustuvad uued katastriüksused ja kohalik omavalitsus määrab moodustatavatele katastriüksustele koha-aadressi ja maa sihtotstarbe. Et olemasolevate ehitiste kasutamise otstarve ei muutu, siis uute moodustatavate katastriüksuste maa sihtotstarve jääb samaks - ärimaa.
2. Õiguslikud alused

2.1 Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;
2.2 Maakorraldusseaduse § 13 lõike 1 kohaselt jagatakse kinnisasi kinnisasja omaniku soovil selle olemust rikkumata kaheks või enamaks reaalosaks, kusjuures pärast jagamist on iga osa iseseisev kinnisasi;
2.3 Asjaõigusseaduse § 54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil;
2.4 Narva Linnavalitsuse Arhitektuuri- ja Linnaplaneerimise Ameti põhimääruse §8  punkti 7 kohaselt on geodeesia ja maakorralduse osakonna põhiülesandeks maakorralduse läbiviimisel vajalike toimingute teostamine ja haldusaktide eelnõude ettevalmistamine (krundi jagamine, -liitmine jne);
2.5 Maakatastriseaduse §18 lõike 1 punkti 3 kohaselt linna- või vallavalitsus määrab katastriüksusele käesoleva seaduse §-s 181 nimetatud sihtotstarbe ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse järgi;
2.6 Ruumiandmete seaduse § 54 lõike l järgi on koha-aadressi määraja linna- või vallavalitsus.
3. Otsus

Kinnitada omanike esindaja, juhatuse liikme avalduse ja lisatud asendiplaani alusel Narva linnas Vabaduse tn 5 kinnistu jagamine kaheks iseseisvaks krundiks ning määrata moodustatavatele kruntidele aadressid ja maa sihtotstarbed järgmiselt:

3.1  krundile, asendiplaanil pos.1: aadress – Vabaduse tn 7, sihtotstarve – ärimaa (002; Ä);

3.2  krundile, asendiplaanil pos.2: aadress – Vabaduse tn 5, sihtotstarve – ärimaa (002; Ä).
4. Rakendussätted

4.1  Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

